
Iepirkums: Ēdināšanas pakalpojums VSIA “Rīgas psihiatrijas un narkoloģijas centrs” vajadzībām (3) (turpmāk – Iepirkums)
Iepirkuma ID Nr. RPNC/2024/22
Valsts sabiedrības ar ierobežotu atbildību “Rīgas psihiatrijas un narkoloģijas centrs” (turpmāk tekstā – Pasūtītājs vai RPNC) Iepirkuma komisijas (turpmāk tekstā – Komisija) atbildes pretendenta jautājumiem.

Pretendenta jautājums. Konkursa nolikuma 5.7.1.6. punkts nosaka prasību iesniegt vides vadības sertifikātu ēdināšanas jomā saskaņā ar Konkursa tehniskās specifikācijas 46.5. punktu. Šāda sertifikāta esamība nav kvalifikācijas prasība, bet tas tiek ņemts vērā, vērtējot saimniecisko izdevīgumu. Tas dod iespēju saņemt 3 punktus no kopējā vērtējuma, kas dod vērā ņemamas priekšrocības un var būt izšķiroši, lai noteiktu Konkursa uzvarētāju.

Vēlamies vērst uzmanību, ka sertifikāts pats par sevi nav vienīgais veids, kā apliecināt pretendenta ieviestas vides pārvaldības sistēmas darbību. Atbilstoši VARAM “Zaļā publiskā iepirkuma vadlīnijām pārtikai un ēdināšanas pakalpojumiem” (turpmāk – ZPI Vadlīnijas) par vides pārvaldības un iekšējā audita sistēmu ir atzīstamas arī citas, ne tikai Vides pārraudzības valsts biroja reģistrētas un verificētas (un EMAS reģistrētas) sistēmas.  Arī citos nozares iepirkumos tiek norādīts uz iespēju iesniegt Eiropas Savienības Vides pārvaldības sistēmu (EMAS) vai līdzvērtīgu vides pārvaldības sistēmu, vai iesniegt apliecinājumu, ka piegādātājs savā darbībā ir ieviesis vides aizsardzības politiku.

Atbilstoši ZPI Vadlīnijām EMAS reģistrācija vai ISO 14001:2015 ir verifikācijas marķieri, kas atvieglo nevis aizstāj saimnieciski izdevīgākā piedāvājuma izvēles kritēriju pārbaudi zaļā publiskā iepirkuma vajadzībām. Mūsu ieskatā nav samērīgi prasīt, lai pretendents būtu sertificējis (nevis ieviesis un apliecinājis) savas ieviestās VPS, kā priekšnoteikumu punktu gūšanai iepirkumā, kā arī liegt piešķirt punktus tiem pretendentiem, kam VPS ir faktiski ieviesta, bet (vēl) nav verificēta.

Jāpiebilst, ka saskaņā ar publiski pieejamo informāciju, šāds vides vadības sertifikāts (ISO 14001) ir bijis piešķirts SIA “Concord Service Group”.[footnoteRef:2] Jāpaskaidro, ka SIA “CNC” īpašnieki līdzīgās daļās ir SIA “Concord Service Group” un SIA “Aleks un V”, kuri dažādās piegādātāju apvienības kombinācijās ir iesnieguši piedāvājumus vairākos citos ēdināšanas iepirkumos. Turklāt, šī saistīto uzņēmumu grupa ar dažādu savu juridisko personu pārstāvniecību nodrošina Jums kā pasūtītājam pakalpojumus jau kopš 2007.gada. Pie šādiem apstākļiem, saimnieciski izdevīgākā piedāvājuma noteikšanā izšķirošu nozīmi piešķirot tieši vides vadības sertifikātam, norāda uz favorītisma risku. [2:  Concord Service Group: Par mums. Pieejams: https://www.cncgroup.lv/par-mums/ ] 

Pamatojoties uz minēto, lai tiktu ievērota Publisko iepirkumu likuma 2.pantā noteiktā piegādātāju brīvas konkurences, kā arī vienlīdzīgas un taisnīgas attieksmes principa ievērošana, lūdzam veikt precizējumus Konkursa nolikumā, kas ļauj papildus punktus iegūt, ja pretendents iesniedz apliecinājumu (kā ekvivalentu EMAS vai līdzvērtīga sertifikāta reģistrācijai), ka savā darbībā ir ieviesis vides aizsardzības politiku attiecībā uz ēdināšanas pakalpojumiem un darba instrukcijām un procedūrām attiecībā uz pakalpojuma sniegšanu videi draudzīgā veidā

Komisijas atbilde. Komisija nevar veikt un neveiks precizējumu iepirkuma nolikumā, lai pasludinātu, ka subjektīvs ieinteresētās personas pašapliecinājums vides vadības kvalitātes sistēmas esamībai uzņēmumā ir objektīvs ekvivalents neatkarīgas un kompetentas institūcijas sertifikācijai, kura garantē vides vadības kvalitātes sistēmas atbilstību noteiktiem kritērijiem. Pašapliecinajuma pielīdzināšana sertifikācijai pārkāpj vienlīdzīgas attieksmes principu, jo ir netaisnīga un diskriminējoša attiecībā pret tiem pretendentiem, kuri savu darbību ir sertificējuši neatkarīgā un kompetentā institūcijā.
Komisija pārskatīs vērtēšanas kritērijus un veiks attiecīgus grozījumus iepirkuma nolikumā.
.
Atbildes pretendenta jautājumiem sagatavotas saskaņā ar 2024. gada 25. aprīļa Komisijas lēmumu (protokols Nr. 22-2, dat. 25.04.2024.).

